**Raport për rezultatet e konsultimit publik**

1. **Titulli i draft aktit**

 Për projektvendimin "Për miratimin e Dokumentit Politik “Udhërrëfyesi për shtetin e së drejtës 2024-2030” për kapitullin 23 “Gjyqësori dhe të drejtat themelore” dhe kapitullin 24 “ Drejtësi, Liri dhe Siguri”

1. **Kohëzgjatja e konsultimeve**

Konsultimet paraprake: 1 muaj (03 tetor -30 tetor 2023)

 Konsultimet në portalin e rregjistrit elektronik: 20 ditë pune

1. **Metoda e konsultimit**

-Metodat e konsultimit publik të përdorura si vijon:

a. Konsultimi në portalin “Rregjistri Elektronik për Njoftimet dhe konsultimet Publike” për **periudhën 03 tetor - 30 tetor 2023**, gjatë së cilës janë përcjellë komentet nga tre përfaqësues të shoqërisë civile sipas dokumentit të mëposhtëm:

-Aktivitetet e realizuara:

Projektligji si dhe relacioni shpjegues janë publikuar në RENJK ku çdo i interesuar është njohur me dokumentet përkatëse. Gjithashtu, institucionet me të cilat është kryer konsultimi janë njohur me këto dokumente përmes përcjelljes se tyre në rrugë zyrtare. Mbledhjet e kontributeve në kuadër të procesit të konsultimit dhe përmirësimit të përmbajtjes së projektligjit, janë përcjellë nga institucionet e interesuara nëpërmjet postës zyrtare drejtuar Ministrisë së Drejtësisë, në adresën postare të Ministrisë së Drejtësisë Bulevardi “Zogu I-rë”, Tiranë.

1. **Palët e interesit të përfshira**

Ky Projektvendim është produkt i GNPIE për hartimin e Udhërrëfyesit për Shtetin e së Drejtës bazuar në Urdhrin nr. 57 datë 24.04.2023 të Kryeministrit “Për disa shtesa në urdhrin nr. 94 datë 20.05.2019 të Kryeministrit, “Për ngritjen, përbërjen dhe funksionimin e Grupeve Ndërinstitucionale të Punës për Integrimin Evropian”.

Ky projektvendim i është nënshtruar një procesi të gjerë konsultimi intensiv me të gjithë institucionet kontribuese anëtare të Grupit Ndërinstitucional të Punës për Integrimin Evropian (GNPIE) për hartimin e udhërrëfyesit për shtetin e së drejtës parashikuar në Urdhrin nr. 57 datë 24.04.2023 të Kryeministrit.

Në përputhje me parashikimet ligjore draft udhërrëfyesi për shtetin e së drejtës është konsultuar dhe me Platformën për Partneritetin për Integrimin Evropian (PPIE) dhe për këtë qëllim janë organizuar disa takime në periudhën maj – nëntor 2023, si vijon:

* Në 19 maj u mbajt takimi i parë i PPIE për konsultimin e këtij dokumenti;
* Në 14 shtator u zhvillua takimi i dytë i PPIE për konsultimin e dokumentit pas marrjes së raportit të shqyrtimit analitik për grupkapitullin e parë si pjesë dhe e konsultimit publik të dokumentit Prezantimi i Masave Prioritare të Politikave në fushën e shtetit të së drejtës nën Kapitullin 23 “Gjyqësori dhe të drejtat themelore” dhe Kapitulli 24 “Drejtësi, Liri dhe Siguri”. Pjesëmarrës në këtë takim ishin 9 përfaqësues nga shoqëria civile, 1 përfaqësues nga bota akademike, 2 përfaqësues nga grupet e interesit dhe 1 përfaqësues nga media.
* Një tryezë e PPIE e përbashkët dhe me Ministrinë e Brendshme dhe anëtarët e PPIE të kapitullit 23 u realizua më 5 tetor 2023 ku pjesëmarrës ishin 8 përfaqësues të organizatave të shoqërisë civile, 2 përfaqësues të botës akademike, 1 përfaqësues nga grupet e interesit dhe 1 përfaqësues nga media.
1. **Pasqyra e komenteve të pranuara me arsyetimin e komenteve të pranuara/ refuzuara**

|  |  |  |  |
| --- | --- | --- | --- |
| Për projektvendimin "Për miratimin e Dokumentit Politik “Udhërrëfyesi për shtetin e së drejtës 2024-2030” për kapitullin 23 “Gjyqësori dhe të drejtat themelore” dhe kapitullin 24 “ Drejtësi, Liri dhe Siguri”  | **KOMENTE** | **VENDIMI (I PRANUAR/I PRANUAR PJESËRISHT/I REFUZUAR)** | **VLERËSIMI** |
| Lëvizja Europiane - European Movement Albania  | 1. Në dokument nuk është përmendur mënyra dhe metoda e monitorimit të zbatimit të Udhërëfyesit. Do jetë i përfshirë në monitorimin e PKIE apo do të ketë një instrument të posaçëm monitorimi? Gjithashtu sa i përket tryezave të PPIE, si do të përfshihet në diskutime zbatimi i Udhërëfyesit.
2. Përgjatë gjithë dokumentit përmendet viti 2030 si viti më i largët për përmbushjen e detyrimeve. Është ky një afat fundor vendosur që do të thotë përgatitje e plotë e vendit për antarësim derin në 2030?
 | Pranuar | Ministria e Drejtësisë ka vlerësuar komentet e Lëvizjes Europiane “European Movement Albania” dhe shprehet si më poshtë lidhur me metodën e monitorimit të zbatimit të Udhërrëfyesit. Udhërrëfyesi duhet të konsiderohet si një dokument, i cili do të monitorohet vazhdimisht dhe mbi të cilin do të ndërhyhet vazhdimisht. Për sa i përket mekanizmit të monitorimit nga Komisioni Evropian, ai do të jetë i njëjtë, nuk do të ketë një instrument të vecantë monitorimi. Monitorimi do të bëhet nëpërmjet raportimeve periodike sikundër bëhet edhe tani. Ndërkohë, përsa i përket monitorimit të brendshëm, vlerësimet do të bëhen nëpërmjet takimeve të herë pas hershme me institucionet tona për të nxitur zhvillime të mëtejshme në kuadër të procesit dhe kërkesave të BE-së.  Përgjatë të gjithë dokumentit përmendet viti 2030 si viti më i fundit për realizimin e masave pasi me ecurine aktuale të procesit të negociatave, momentalisht ky planifikohet të jetë afati fundor  për përgatitjen e plotë të vendit për antarësim, por saktesojmë qe procesi ësht ë dinamik në vetvete dhe ka komponente që ndërlidhen sa me faktorë teknikë aq edhe politikë te brendshëm por edhe të shteteve anëtare të cilat duhet të miratojnë secili dhe dakordësojnë anëtarësimin e vendit tonë, si dhe rezervojnë në çdo moment të drejtën për vendosjeje vetoje për çështje specifike rast pas rasti. |
| Qendra A.L.T.R.I | Rekomandohet qe ne Fushen II - Lufta kundër Korrupsionit te behen shtesat si me poshte:II.1. Kuadri i përgjithshëm:"Bashkëpunimi dhe përfshirja e Rrjetit Kombëtar të OSHC-ve kundër Korrupsionit në konsultimin dhe hartimin e dokumenteve politike e ligjorë, përcaktimin e masave specifike antikorrupsioni, ndërmarrjen e iniciativave të përbashkëta edukuese dhe ndërgjegjësuese në luftën kundër korrupsionit etj.".II.2. Parandalimi:a) "Manuali mbi teknikat e suksesshme të hetimit administrativ të korrupsionit në administratën publike miratuar brenda vitit 2024".b) "Përdorimi i platformës "rrjetikunderkorrupsionit.al" si mjet për informim dhe komunikim proaktiv me OSHC-të, median, institucionet e tjera publike, bizneset dhe qytetarët mbi masat kundër korrupsionit dhe prezantimin e rezultateve të arritura." | Pranuar  | Ministria e Drejtësisë ka trajtuar në mënyrë shteruese këtë dy rekomandime të cilat u paraqitën gjatë tryezave të PPIE dhe rekomandimet janë përfshirë në planet e punës dhe në masat vijuese sa i përket luftës kundër korrupsionit, përdoimit të platformës të shoqërisë civile duke e ndërlidhur këtë process dhe platformë edhe me kërkesën e KE për zhvillimin dhe krijimin e një mjedisi mundësuses për OSHC. Konkretisht për sa i përket pikes II.1 në kollonën e tretë është shtuar masa me formulimin: “*Fuqizimi i komunikimit me rrejtin e OSHC-ve kundër Korrupsionit duke filluar nga viti 2024 e në vijim.* Për sa i përket pikës II.2 parandalimi për:* Sugjerimin a) është reflektuar plotësisht me masa në vijim në kollonën e dytë: “*realizimi i një plani integriteti dhe analize vlerësimi risku për adresimin e korrupsionit në sektorët e cënueshëm nga korrupsioni (pronat, shëndetësia, prokurimi publik dhe PPP, tatimet dhe doganat brenda vitit 2025”* si dhe me masën “*Sigurimi i hartimit të kuadrit ligjor të rishikuar dhe rregulloreve në një manual dhe ofrimi i udhëzimeve për detyrimet e secilës kategori dhe për rolin e secilit organ përgjegjës, sipas rekomandimit të GRECO, brenda vitit 2024”.*
* Sugjerimin b) ku sugjerohet përdorimi i rrjetit kundërkorrupsiont si mjet për informimin e dhe komunikimin proaktiv me OSHC median, institucionet e tjera publike, bizneset dhe qytetarët mbi masat kundër korrupsionit dhe prezantimin e rezultateve të arritura." Saktësojmë se është parashikuar masa në kollonën e tretë me formulimin si vijon: *vijimin e bashkëpunimit konsistent me shoqërinë civile në kryerjen e vlerësimeve të rriskut dhe të integritetit në institucionet shqiptare rregullisht.* Saktësojmë se përmes kësaj mase nënkuptohet dhe përdorimi i rrjetit kundërkorrupsiont si mjet për informimin e dhe komunikimin proaktiv me OSHC median, institucionet e tjera publike, bizneset dhe qytetarët mbi masat kundër korrupsionit dhe prezantimin e rezultateve të arritura.

Po ashtu, referuar nivelit të përgjithshëm politik që ka ky projektvendim, nuk mund të paraqiten literalisht masa specifike dhe të detajuara. Nënvizojmë dhe faktin se ky dokument do të pasohet nga një Plan Veprimi Operacional i cili do të ketë masa të detajuara si dhe po ashtu ky sugjerim do të reflektohet literalisht edhe në Planin e Veprimit të Strategjisë Ndërsektoriale Antikorrupsion 2024-2030. |
| Qendra Shkencë dhe Inovacion | Qendra Shkence dhe Inovacion ka përcjellë komente në formë elektronike nëpërmjet portalit të Konsultimit Publik lidhur me përmbajtjen e Udhërrëfyesit të Shtetit të së drejtës, për nënfushën e të drejtave te njeriut, e cila lidhet me lirinë e shprehjes, përfshirë lirinë dhe pluralizmin e medias**.** Qendra sugjeron që tëshprehet në mënyrë eksplicite qëllimi për të dekriminalizuar shpifjen plotësisht dhe të rishihen niveli i gjobave sipas standardeve të BE-së duke pasur parasysh se nga analiza e vendimeve gjyqësore të viteve të mëparshme evidentohet se gjobat shumë të rënda dhe të kombinuara me kostot financiare për gazetarët, zvarritjet e procedurave, gjasat për të bërë padi penale, etj., mund të çojnë në autocensurë. Kjo situatë përbën kërcënim për lirinë e shprehjes, veçanërisht në rastet e gazetarëve profesionistë investigativë dhe kritikë.Kodi i ri Penal të rishikoj masat e ndëshkimit për ata që gjenden fajtor me vendim të gjykatës për sulme ndaj gazetarëve ose punonjësve të medias gjatë ushtrimit të detyrës. | Pranuar  | Ministria e Drejtësisë ka vlerësuar sugjerimet e Qendrës Shkencë dhe Inovacion dhe në vijim të këtij sugjeirmi në Udhërrëfyes është parashikuar masa si më poshtë:*Aspektet penale dhe civile të dispozitave në lidhje me shpifjen harmonizohen plotësisht me standardet e BE-së.* |
|  | Qendra Shkencë dhe Inovacion sugjeronqë krahas pikave të kontaktit, të cilat duhet të jenë publike dhe lehtësisht të aksesueshme dhe rishikimit të Kodit të Sjelljes, Policia e Shtetit duhet të publikojë në mënyrë periodike dhe proaktive rastet e sulmeve ndaj gazetarëve apo punonjësve të medias në faqen e Transparencës së institucionit. Gjithashtu Policia e Shtetit dhe Prokuroria duhet të kenë protokolle të veccanta për të adresuar sulmet ndaj gazetarëve apo punonjësve të duke përfshirë edhe sulmet kibernetike.Krahas publikimit rast pas rasti të rezultatet të hetimeve për çështjet e gazetarëve nga viti 2024 e në vazhdim, Prokuroria e Përgjithshme mbledh dhe publikon me raportin vjetor të dhëna të ndara për hetimet për çështjet e gazetarëve. | Pranuar  | Ministria e Drejtësisë ka vlerësuar sugjerimet e Qendrës Shkencë dhe Inovacion dhe në vijim të këtij sugjerimi në Udhërrëfyes janë parashikuar masat si vijon: *Akademia e Policisë vazhdon të ofrojë trajnime, duke përfshirë edhe ndjekjen e rasteve të dhunës ndaj gazetarëve që nga viti 2024, bazuar në planifikimin vjetor.**Policia e Shtetit dhe shërbimet e prokurorisë caktojnë një pikë kontakti brenda strukturës së saj, përgjegjëse për trajtimin e sulmeve ndaj gazetarëve deri në vitin 2024 dhe siguron informimin dhe ndërgjegjësimin e publikut për raste të tilla nga viti 2024 e në vazhdim.**Prokuroria e Përgjithshme publikon rast pas rasti rezultatet e hetimeve për çështjet e gazetarëve nga viti 2024 e në vazhdim.**KLGJ mbledh dhe gjeneron të dhëna për rastet e përfshirjes së gazetarëve nga viti 2023 e në vazhdim.**Shkolla e Magjistraturës mundëson trajnimin e gjyqtarëve lidhur me paditë* *strategjike kundër pjesëmarrjes publike.**AMA miraton nje plan veprimi per sigurine dhe mbrojtjen e gazetareve deri ne 2024*.  |
|  | Qendra Shkencë dhe Inovacion sugjeronmetodologjinë e inspektimit të bazuar në rrezik për zbatimin e të drejtave të punës së gazetarëve që duhet të përdor Inspektorati Shtetëror i Punës deri në vitin 2026duhet të jetë e hartuar sipas standardeve të BE-se dhe Këshillit të Europës dhe me konsultim me sektorin.E njëjta vlen edhe për metodologji inspektime në bazë risku që realizon Drejtoria e Përgjitshme e Tatimeve. |  Pranuar pjesërisht  | Ministria e Drejtësisë ka vlerësuar sugjerimet e Qendrës Shkencë dhe Inovacion dhe në vijim të ketij sugjerimi Udhërrëfyesi janë parashikuar masat si vijon: *Inspektorati Shtetëror i Punës miraton një metodologji të inspektimit të bazuar në rrezik për zbatimin e të drejtave të punës së gazetarëve deri në vitin 2025*Sugjerimi që lidhet me hartimin e metodologjisë së inspektimit në baze risku që e vlerëson Drejtoria e Përgjithshme e Tatime, nuk është pranuar pasi nuk adreson gjetjet e draft raportit screening për grupin e parë “Themelorët”  |
|  | Qendra Shkence dhe Inovacion ka shprehur disa paqartësi lidhur me: **“**Kuvendi miraton deri në vitin 2025 ndryshimet në Ligjin për Mediat Audio Vizuale për adresimin e çështjeve në lidhje me përqendrimin e medias dhe rishikimin e kompetencave të AMA-s, në lidhje me monitorimin e peizazhit mediatik dhe forcimin e mekanizmit të zbatimit” i mungojnë specifikimet lidhur me shqetësimet e ngritura për interesat e fshehura të pronarëve dhe përdorimin e burimeve shtetërore, jo vetëm reklamat, për të influencuar mediat. Gjithashtu nuk është e qartë pjesa e dytë e masës lidhur me kompetencat e AMA nësë peizazhi mediatik përfshin edhe mediat online apo jo. Gjithashtu rritja e monitorimit të Qendra Kombëtare e Regjistrimit të Bizneseve nuk është e qartë cfarë nënkupton dhe si do adresohen problemet me transparencën e pronësisë dhe financimit. Gjithashtu kjo masë nuk adreson problemin e pronësisë dhe transparencës së fondeve të portaleve online të regjistruara vetëm në AKEP dhe jo në QKB ose Gjykatë si OJF.  | Pranuar  | Ministria e Drejtësisë ka vlerësuar sugjerimet e Qendrës Shkencë dhe Inovacion dhe përsa i përket paqartësive dhe sugjerimeve ka parashikuar kuadrin *ligjor për tu miratuar në mënyrë që të forcojë efikasitetin e tij dhe autonominë e rregullatorit, për të trajtuar:** *Përqendrimin e tregut mediatik, duke forcuar transparencën dhe duke vendosur kufizime për pronësinë e medias dhe shtrirjen e audiences;*
* *të forcojë transparencën e financimit dhe pronësisë së medias, duke përfshirë interesat e pronarëve në sektorin mediatik dhe jo mediatik;*

Ndryshimet ligjore që do të kryhen në përputhje me standardet e Këshillit të Evropës dhe me synimin për të arritur harmonizimin e plotë me acquis të BE-së brenda vitit 2026, duke përfshirë rekomandimet e BE-së në këtë fushë. Ndryshimet ligjore do të pasqyrojnë rekomandimet e Komisionit të Venecias dhe do t'i nënshtrohen konsultimeve të duhura me organizatat mediatike.*Qendra Kombëtare e Regjistrimit të Bizneseve rrit monitorimin e zbatimit të Ligjit për Pronarët Përfitues të miratuar në vitin 2020, me synimin për të garantuar transparencë të plotë të pronarëve fundorë të sipërmarrjeve mediatike deri në vitin 2025, me fokus sipërmarrjet mediatike në shkelje të kërkesave të ligjit.**AMA ndihmon transmetuesit në sigurimin e një procesi transparent të matjes së audiencës deri në vitin 2028 dhe vazhdon të publikojë Buletinin në lidhje me dinamikat e tregut mediatik në baza vjetore brenda 6 muajve të çdo viti.* |
|  | Qendra Shkencë dhe Inovacion sugjeron që cdo ndryshim ligjor të jetë i shoqëruar me proces të mirëfilltë konsultimi gjithëpërfshirës me shoqërinë civile dhe organizatat e mbrojtjes së medias dhe përfshirjen e ekspertëve të BE-së/Këshillit të Europës. | Refuzuar  | Ministria e Drejtësisë vlerëson sugjerimet e Qendrës dhe mbetet e angazhuar për zbatimin me korrektësi të kuadrit ligjor per konsultimin publik.  |
|  | Qendra Shkencë dhe Inovacion ka shprehur disa paqartësi lidhur me : Është e paqartë kujt i drejtohet dhe si do realizohet **“**Kërkesat e medias për emrin e poseduesve të pasurisë informative adresohen në mënyrën e duhur nëpërmjet kanaleve zyrtare për të drejtën e informimit për veprimtarinë e institucioneve publike, apo dokumentet publike” kur nuk shoqërohet me masë specifike dhe kur masa për ndryshimet në Ligjin për Mediat Audio Vizuale për adresimin e çështjeve në lidhje me përqendrimin e medias është e paqartë. | Pranuar  | Ministria e Drejtësisë ka vlerësuar sugjerimet e Qendrës Shkencë dhe Inovacion dhe në vijim të këtij sugjerimi Udhërrëfyesi ka parashikuar si masa miratimin e kuadrit ligjor, *i cili do të adresoje ndër të tjera dhe përqendrimin e tregut mediatik, duke forcuar transparencën dhe duke vendosur kufizime për pronësinë e medias dhe shtrirjen e audiences;*Ndryshimet ligjore që do të kryhen në përputhje me standardet e Këshillit të Evropës dhe me synimin për të arritur harmonizimin e plotë me acquis të BE-së brenda vitit 2026, duke përfshirë rekomandimet e BE-së në këtë fushë. Ndryshimet ligjore do të pasqyrojnë rekomandimet e Komisionit të Venecias dhe do t'i nënshtrohen konsultimeve të duhura me organizatat mediatike. |
|  | Qendra Shkencë dhe Inovacion sugjeron rol të rritur të Parlamentit përmes Komisionit për Edukimin dhe Mjetet e Informimit Publik dhe Këshillit Kombëtar të Integrimit për të monitoruar dhe shtyre dialogun e strukturuar dhe zbatimin e udhërrëfyesit. | Refuzuar  | Ministria e Drejtësisë ka vlerësuar sugjerimet e Qendrës Shkence dhe Inovacion, të cilat do të mbahen ne konsideratë gjatë hartimit të Udhërrëfyesit për funksionimin e institucioneve demokratike, Në këtë Udhërrëfyes do të trajtohet në një nënseksion të vecantë, i rolin mbikqyrës i Parlamentit.  |
|  | Qendra Shkencë dhe Inovacion sugjeron masë specifike për një dialog të strukturuar me shoqërinë civile, organizatat për mbrojtjen e lirisë së shprehjes dhe lirisë së medias, organizatave të medias dhe aktorë të interesuar me përfshirjen e BE-së/Këshillit të Europës/OSBE dhe qartësim të institucionit në Këshillin e Ministrave përgjegjes për këtë dialog të strukturuar. | Pranuar  | Ministria e Drejtësisë ka vlerësuar sugjerimet e Qendrës Shkencë dhe Inovacion dhe në vijim të këtij sugjerimi Udhërrëfyesi ka parashikuar masën si vijon: *Një dialog i strukturuar me median i vendosur në mënyrë gjithëpërfshirëse, për të mundësuar diskutimin mbi reformën kyçe në sektor dhe inkurajon, ndër të tjera, vetë-rregullimin si dhe arsimin dhe trajnimin cilësor.* |
|  | Qendra shkencore dhe Inovacion sugjeron masë specifike lidhur me përqendrimin e informacionit publik dhe rolit të MIA. Sugjeron përfshirjen qoftë edhe përmes asistencës teknike dhe vlerësimit nga grup ekspertësh të pavarur vendas e të huaj si dhe sugjeron dhe masë specifike për adresimin e shqetësimeve për bipartizimin e mënyrës së zgjedhjes së organeve drejtuese të AMA-s dhe RTSH-së për të siguruar pavarësinë e plotë politike të të dy institucioneveUdhërrëfyesi nuk ka asnjë masë specifike për adresimin e shqetësimeve për bipartizimin e mënyrës së zgjedhjes së organeve drejtuese të AMA-s dhe RTSH-së për të siguruar pavarësinë e plotë politike të të dy institucioneve | Pranuar pjesërisht | Ministria e Drejtësisë ka vlerësuar sugjerimet e Qendrës Shkencë dhe Inovacion dhe ka reflektuar sugjerimin për sa i përket Agjencisë Për Media dhe Informim. Ndërsa për sa i përket sugjerimit për bipartizimin e mënyrës së zgjedhjes së organeve drejtuese të AMA dhe RTSH për sigurimin e pavarësisë së plotë politike, kjo nuk është në fushën e përgjegjësisë së Ministrisë së Drejtësisë dhe ekzekutivit por kompetencë ekskluzive e legjislativit, Kuvendit dhe dialogut parlamentar. |